ddrg/super_eurlex huggingface dataset:
O.

der henviser til, at Haiti i de senere år har set flere bølger af omfattende mobiliseringer mod høje leveomkostninger, autoritære tilstande og korruption; der henviser til, at den igangværende politiske krise hænger sammen med og står i et rimeligt forhold til forværringen af alle sociale, økonomiske, sikkerhedsmæssige og menneskerettighedsrelaterede indikatorer; der henviser til, at fattigdommen er steget, og at adgangen til grundlæggende sociale tjenesteydelser, der allerede var begrænset, er faldet yderligere, og at fødevareusikkerheden i løbet af to år næsten er fordoblet og nu berører millioner af haitianere; der henviser til, at Haiti er et af de mindst udviklede lande i hele Nord-, Syd- og Mellemamerika; der henviser til, at Haiti, der er placeret som nr. 170 af verdens lande i FN's udviklingsprograms (UNDP) indeks for menneskelig udvikling 2019, fortsat har behov for humanitær bistand og udviklingsbistand og fortsat er det fattigste land i Nord-, Syd- og Mellemamerika og en af de fattigste stater i verden, idet 59 % af befolkningen lever under den nationale fattigdomsgrænse; der henviser til, at regeringens korruption er omsiggribende, og at Transparency Internationals korruptionsindeks 2018 rangerer Haiti som nr. 161 ud af de 180 undersøgte stater;
21.

opfordrer Kommissionen og medlemsstaterne til at fremme investeringer i realtidsdataindsamling og en solid kanal for prismæssigt overkommelige og tilgængelige, kønssensitive diagnose-, behandlings- og vaccinekandidater for hiv og andre fattigdomsrelaterede og oversete smitsomme sygdomme og til at styrke den regionale og interregionale kapacitet og det regionale og interregionale samarbejde inden for videnskab, forskning og innovation; opfordrer indtrængende EU til at yde særlig støtte til udviklingslandene, navnlig de mindst udviklede lande, i forbindelse med en effektiv gennemførelse af den fleksibilitet, der er fastsat i TRIPS-aftalen om beskyttelse af folkesundheden, især med hensyn til tvangslicens og parallelimport, og til at optimere brugen af frivillige ordninger for licens- og teknologideling for at opfylde folkesundhedsmålene ved at insistere på, at multinationale medicinalvirksomheder inkluderer mellemindkomstudviklingslande i sådanne ordninger og tilbyder prismæssigt overkommelig hiv-behandling i disse lande; tilskynder mere generelt til at afkoble udgifter til forskning og udvikling fra lægemiddelprisen, f.eks. gennem brug af patentpuljer, open source-forskning, tilskud og subsidier, med henblik på at sikre varig tilgængelighed, prisoverkommelighed og adgang til behandling for alle, der har behov herfor;
C.

der henviser til, at menneskerettigheder, frihed og menneskers værdighed og velfærd bedst repræsenteres og forsvares i et demokrati, hvilket bl.a. betyder magtskifte, frie og retfærdige valg og respekt for politisk pluralisme; der henviser til, at det i artikel 5 i den nyligt vedtagne cubanske forfatning understreges, at det cubanske kommunistparti er den ultimative statslige myndighed, hvilket underbygges i artikel 4 og 229, der fastslår, at socialismen er et uigenkaldeligt system; der henviser til, at den nye forfatning fra 2019 ikke blot har tjent til at beskytte systemet og fastlåse enhver proces for reformering af frihedsrettigheder og rettigheder, men også til yderligere at begrænse dem; der henviser til, at regimet i alvorlig grad begrænser personer med forskellige politiske overbevisninger i at deltage i det offentlige politiske liv og bestride politiske embeder; der henviser til, at der fortsat mangler betingelser, som giver garantier for retsvæsenets uafhængighed, navnlig i forbindelse med sager, der involverer aktivister og systemkritikere;
34.

minder om, at artikel 152 i TEUF fastsætter, at Unionen anerkender og fremmer arbejdsmarkedsparternes rolle på EU-plan og respekterer deres uafhængighed; understreger, at en passende inddragelse af nationale interessenter, såsom de nationale parlamenter, lokale og regionale myndigheder, arbejdsmarkedets parter, NGO'er og civilsamfundet, i udarbejdelsen og gennemførelsen af genopretnings- og resiliensplanerne er afgørende for, at de nationale planer og faciliteten som helhed bliver en succes med hensyn til at styrke det nationale ejerskab over planerne, sikre en hurtig, gennemsigtig, effektiv og kvalitativ absorption af midlerne, øge gennemsigtigheden og forhindre overlapning, huller og dobbeltfinansiering; gentager de bekymringer, som Regionsudvalget og andre interessenter har givet udtryk for, og beklager, at mange medlemsstater ikke eller kun i utilstrækkeligt omfang har inddraget de regionale og lokale myndigheder i udarbejdelsen af planerne, og at disse processer ikke er gennemsigtige til trods for afhængigheden af, at de kanaliserer en stor del af midlerne fra genopretnings- og resiliensfaciliteten; beklager endvidere, at selv de nationale parlamenter i visse tilfælde ikke er blevet tilstrækkeligt inddraget eller informeret; tilskynder Kommissionen til at etablere en struktureret dialog med regionale og lokale myndigheder og til at føre en særlig dialog med europæiske arbejdsmarkedsparter;
8.

understreger, at søjlen for sammenkobling af sundhedssystemer i Access to COVID-19 Tools (ACT) Accelerator skal styrkes for at øge forarbejdnings-, opbevarings-, distributions- og leveringskapaciteten på verdensplan, navnlig i sårbare lande; opfordrer EU og dets medlemsstater til at øge engagementet i WHO og prioritere ACT-Accelerator som en del af EU's globale indsats inden for alle dens søjler for diagnosticering, behandling, vaccine og styrkelse af sundhedssystemerne; understreger, at det er nødvendigt at støtte fremstillingskapaciteten på det afrikanske kontinent, og glæder sig meget over, at Team Europe har bebudet, at det vil give 1 mia. EUR i støtte til et initiativ, der har til formål at forbedre fremstillingen af og adgangen til vacciner, lægemidler og sundhedsteknologier; understreger også betydningen af passende lovgivningsmæssige rammer for farmaceutiske produkter; understreger, at EU nu har et ansvar for at investere i regionale distributionscentre, navnlig i Afrika, og for at støtte oprettelsen af et afrikansk lægemiddelagentur; opfordrer i denne forbindelse til støtte til lokale godkendelsesmyndigheder, til uddannelse af kvalificeret medicinsk og teknisk personale til at foretage vaccinationer og til at understøtte vaccinedistributionskæder samt bidrage til at overvinde begrænsninger såsom køleinfrastruktur, geografisk og socioøkonomisk rækkevidde og vaccinationsskepsis;
14.

beklager, at informationsdelingspraksis angående cybertrusler og -hændelser ikke er synderligt indarbejdet i hverken den private eller den offentlige sektor; opfordrer Kommissionen og medlemsstaterne til at skabe øget tillid og mindske hindringer for udveksling af oplysninger om cybertrusler og cyberangreb på alle niveauer; glæder sig over den indsats, som er blevet gjort inden for en række sektorer, og opfordrer til tværsektorielt samarbejde, da sårbarheder sjældent er sektorspecifikke; fremhæver, at medlemsstaterne skal slå sig sammen på EU-niveau for effektivt at kunne dele den senest indhentede viden om cybersikkerhedstrusler; opfordrer til, at der i medlemsstatsregi nedsættes en arbejdsgruppe om cyber-efterretningsarbejde med henblik på at fremme udvekslingen af oplysninger i EU og i det europæiske økonomiske rum, navnlig for at forhindre storstilede cyberangreb;
33.

opfordrer EU-medlemsstaterne til yderligere at lette procedurerne for opnåelse af visum og opholdstilladelse for de personer, der flygter fra Belarus af politiske grunde, eller for de personer, der har brug for lægebehandling som følge af voldelige overgreb, og til at tilbyde dem og deres familier den nødvendige støtte og bistand; opfordrer medlemsstaterne til at gennemføre anbefalingerne fra rapportøren under OSCE's Moskvamekanisme i forbindelse med tildeling af asyl i tilfælde af forfølgelse, der er omfattet af Genève-flygtningekonventionen, og til yderligere at lette proceduren for udstedelse af nødvisa og tilvejebringelse af midlertidigt ophold i EU-landene; opfordrer medlemsstaterne og Kommissionen til at tilbyde stipendier til belarusiske studerende og akademikere, der er blevet bortvist fra universiteterne og fængslet på grund af deres prodemokratiske holdning; opfordrer medlemsstaterne til at tilbyde økonomisk støtte til institutioner i eksil, såsom European Humanities University i Vilnius, som giver grobund for en ny generation af belarusere, der udfordrer landets korrupte og illegitime system;
A.

der henviser til, at princippet om ligestilling mellem kvinder og mænd er en kerneværdi i EU, der er nedfældet i traktaterne og Den Europæiske Unions charter om grundlæggende rettigheder; der henviser til, at integration af kønsaspektet derfor bør gennemføres og medtages som et horisontalt princip i alle EU's aktiviteter, foranstaltninger, tiltag og programmer og EU-finansierede projekter og politikker, herunder samhørighedspolitikken; der henviser til, at der er behov for en større indsats for at tackle de mange former for forskelsbehandling og ulighed, som kvinder udsættes for; der henviser til, at artikel 7 i forordningen om fælles bestemmelser (41) for 2014-2020 fastsætter, at ligestilling mellem mænd og kvinder og integrering af kønsaspektet skal tages i betragtning og fremmes i forbindelse med forberedelsen og gennemførelsen af programmer, herunder i relation til overvågning, rapportering og evaluering; der henviser til, at kvinder og mænd, der står i spidsen for kampen for ligestilling, har udvist engagement, mod og lederskab med hensyn til at fremme lige muligheder i hele verden, navnlig hvor sådanne uligheder fortsat eksisterer, hvor kvinder forfølges, og hvor deres rettigheder krænkes, blot fordi de er kvinder; der henviser til, at vi som europæiske borgere bør være stolte af at have opnået rettigheder og pligter, friheder og muligheder for mænd og kvinder, og at kvinder i dag leder nogle af de vigtigste institutioner og beklæder nogle af de mest fremtrædende politiske poster i Europa; der henviser til, at disse positive eksempler bidrager til at sætte gang i arbejdet med at bekæmpe eksisterende stereotyper og fremme rollemodeller;
18.

opfordrer Kommissionen til at støtte landbrugerne i deres bestræbelser på at forbedre dyrevelfærden, navnlig som led i EU's grønne pagt, de strategiske planer under den fælles landbrugspolitik og jord til bord-strategien, for at undgå tab af konkurrenceevne og en efterfølgende flytning af EU-produktion til tredjelande med lavere ambitioner på området for dyrevelfærd; mener, at alle produktionssystemer i EU bør gives mulighed for at investere i bæredygtighed og dyrevelfærd;
2.

opfordrer Kommissionen og Rådet til endelig at anerkende det presserende behov for handling for at forsvare de værdier, der er nedfældet i artikel 2 i TEU, og til at indrømme, at en medlemsstat ikke kan ændre sin lovgivning, herunder forfatningsmæssige bestemmelser, på en sådan måde, at beskyttelsen af disse værdier mindskes; mener, at det gensidige loyale samarbejde mellem institutionerne undergraves, hvis Parlamentets bekymringer ikke deles fuldt ud og tages ad notam; minder om, at Parlamentet har ret til at stemme om et mistillidsvotum til Kommissionen og har mulighed for at reagere på Rådets manglende samarbejde; opfordrer andre institutioner til at samarbejde i stedet for at lægge hindringer i vejen for bestræbelserne på at løse den nuværende krise;
D.

der henviser til, at de marokkanske myndigheder den 1. juni 2021 besluttede at lette genindrejse for alle uledsagede, men identificerede marokkanske børn, som opholder sig ulovligt i Den Europæiske Union; der henviser til, at mange ifølge Den Internationale Organisation for Migration allerede er blevet sendt tilbage gennem familiesammenføring og hjælp til opsporing; der henviser til, at de spanske myndigheder oprettede en hotline i Ceuta for at genforene børn og uledsagede mindreårige med deres familier; der henviser til, at mange af børnene imidlertid stadig befinder sig på spansk område, f.eks. i Tarajalvarehuset og modtagelsescentrene for migranter i Pinier og Santa Amelia under den selvstyrende by Ceutas værgemål med henblik på at blive underkastet en vurdering af deres identitet, personlige forhold, sårbarheder og risiko for forfølgelse og uoprettelig skade; der henviser til, at familier desperat søger efter deres forsvundne børn; der henviser til, at dette kan føre til yderligere risici for børns fysiske, psykiske, moralske, åndelige og sociale udvikling som nedfældet i FN's erklæring om barnets rettigheder;
17.

understreger den absolutte nødvendighed af at fastholde de fremskridt, der er gjort med hensyn til kvinders rettigheder i Afghanistan igennem de seneste 20 år; minder om, at der i den afghanske regering i fredsforhandlingerne også deltager kvinder, og insisterer på, at der ikke må gås på kompromis med hensyn til kvinders rettigheder i fredsprocessen; understreger, at fremskridt med hensyn til kvinders rettigheder i dele af landet, der ikke er under regeringens kontrol, også skal tages op under forhandlingerne; opfordrer indtrængende til en større repræsentation og fuld høring af kvindeorganisationer under hele forhandlingsforløbet; understreger, at kvinders fulde deltagelse i fasen efter genopbygningen og i det politiske liv og samfundslivet i Afghanistan er en grundlæggende forudsætning for at skabe varig fred, sikkerhed og udvikling; opfordrer EU-Udenrigstjenesten, Kommissionen og medlemsstaterne til fortsat at støtte, at kvinder får mere indflydelse og status, som en væsentlig betingelse for, at der fortsat kan ydes finansiel støtte til landet;
H.

der henviser til, at Kultur- og Uddannelsesudvalget (CULT) gentagne gange har anmodet Kommissionen om at blive inddraget i beslutningsprocessen for multimedieaktioner, har gjort Kommissionen opmærksom på sin stærke overbevisning om, at den planlagte tilgang er urimelig over for Euranet Plus, der som et fælleseuropæisk radionetværk med en public service-mission fortjener at blive behandlet som en unik partner til fremme af integration og mediemangfoldighed i EU, og at udvalget både mundtligt og skriftligt har givet udtryk for sin grundlæggende uenighed i den hurtige ændring, som Kommissionen har planlagt for EU-finansieringen til radiospredning, og som kan komme til at forstyrre kontinuiteten af tjenesterne;
14.

understreger, at det GSP +system, som Sri Lanka blev tilbudt, har ydet et betydeligt bidrag til landets økonomi, hvorved eksporten til EU er steget til 2,3 mia. EUR, hvilket gør EU til Sri Lankas næststørste eksportmarked; fremhæver den igangværende overvågning af Sri Lankas berettigelse til GSP+status og understreger, at videreførelsen af GSP+handelspræferencerne ikke sker automatisk; opfordrer Kommissionen og Tjenesten for EU's Optræden Udadtil (EU-Udenrigstjenesten) til at tage behørigt hensyn til aktuelle begivenheder, når Sri Lankas berettigelse til GSP+status vurderes; opfordrer endvidere Kommissionen og EU-Udenrigstjenesten til at anvende GSP+ som en løftestang til at presse på for at fremme Sri Lankas menneskerettighedsforpligtelser og kræve, at loven om forebyggelse af terrorisme ophæves eller erstattes, til nøje at vurdere, om der som en sidste udvej er tilstrækkelig grund til at indlede en procedure for midlertidig tilbagetrækning af Sri Lankas GSP+status og de fordele, der følger heraf, og til at aflægge rapport herom til Parlamentet så hurtigt som muligt;
9.

bemærker, at det er et generelt billede, at landdistrikter og afindustrialiserede områder og byer, der er underudviklet i forhold til storbyområder, samt fjerntliggende territorier, herunder øer og regionerne i den yderste periferi, står over for en række specifikke problemstillinger: et betydeligt fald i befolkningstallet, også på grund af fødselsrater, indkomstniveauer under det nationale gennemsnit eller EU-gennemsnittet, og vanskeligheder med den territoriale integration med andre regioner, hvilket gør dem mere udsat for risikoen for affolkning; understreger, at denne situation også fører til vanskeligheder med at få adgang til offentlige tjenester såsom bolighjælp, undervisning og sundhedspleje, herunder adgang til livsvigtige lægemidler; påpeger, at befolkningen i landdistrikterne på nuværende tidspunkt udgør 28 % af Europas befolkning, men at dette tal forventes at falde betydeligt i fremtiden; fremhæver, at EU-initiativer, der målrettes mod landdistrikter, såsom samhørigheds- og landbrugsrelaterede politikker, bør styrkes yderligere ved at fremme bedre samordning af politiske initiativer, der forbedrer ungdomsbeskæftigelsen, iværksætterkulturen, digitaliseringen og støtten til unge og nye landbrugere; glæder sig i denne forbindelse over, at Kommissionen har til hensigt at fremskynde udrulningen af højeffektiv bredbåndsinfrastruktur i tyndt befolkede områder og i landdistrikterne, og betragter det som en mulighed for at øge livskvaliteten og fremme undervisningsmuligheder, jobskabelse, innovation, bedre adgang til sundhedsydelser og andre offentlige tjenesteydelser, tilpasning til den teknologiske omstilling og udvikling af kulturscener og fritidsaktiviteter; understreger, at kvinderne i landdistrikterne er afgørende for udviklingen af de pågældende lokalsamfund, og at øget anerkendelse af kvinders arbejde og rettigheder på arbejdsmarkederne i landdistrikterne ville mindske risikoen for affolkning væsentligt; opfordrer Kommissionen og medlemsstaterne til at udarbejde specifikke strategier for styrkelse af kvinders stilling i landdistrikterne; tilskynder til indsamling af kønsopdelte data med henblik på at indkredse og imødegå eventuelle nuværende uligheder mellem kønnene;
73.

bemærker, at den private sektors investeringer vil være afgørende for at udfylde finansieringshullet for verdensmålene for bæredygtig udvikling; minder om EIB's afgørende rolle med hensyn til at mindske risikoen for private investeringer, navnlig i skrøbelige sammenhænge; er imidlertid bekymret over anvendelsen af EU's udviklingsfonde til at mindske risikoen for private investeringer i betragtning af manglen på dokumentation for, at denne finansielle metode er i stand til at påvise additionalitet og opfylde udviklingsmålene, således som det for nylig blev rapporteret i den endelige revision af EFSD samt udtalelsen fra Den Europæiske Revisionsret (nr. 7/2020); understreger behovet for, at donorer prioriterer tilskudsbaseret finansiering som standardløsning, navnlig til de mindst udviklede lande, og for, at de ikke favoriserer blanding, garantier eller nogen form for lån frem for tilskud, eftersom disse ikke opfylder verdensmålene for bæredygtig udvikling og kunne øge landenes gældsbyrde;
A.

der henviser til, at den svensk-iranske statsborger dr. Ahmadreza Djalali, der er specialist i akutmedicin, videnskabelig medarbejder ved Vrije Universiteit Brussel i Belgien og Italiens Università del Piemonte Orientale, blev arresteret den 24. april 2016 af iranske sikkerhedsstyrker; der henviser til, at han blev dømt til døden på grundlag af falske anklager om spionage i oktober 2017 efter en klart uretfærdig rettergang baseret på en tilståelse, der var fremtvunget under tortur; der henviser til, at dommen blev stadfæstet af Irans højesteret den 17. juni 2018; der henviser til, at han i et brev, som han skrev i Evinfængslet i Teheran, anførte, at han var blevet fængslet under en rejse til Iran for at have nægtet at spionere imod europæiske institutioner; der henviser til, at anklagemyndigheden den 24. november 2020 underrettede ham om, at hans henrettelse var nært forestående, og at han derefter blev overført til isolation i mere end 100 dage indtil april 2021, hvorefter han blev overført til en af de almindelige fløje; der henviser til, at han er blevet nægtet besøg og telefonsamtaler med sin familie i Sverige; der henviser til, at hans dødsdom ikke er blevet omstødt, efter han er blevet overført til en almindelig fløj; der henviser til, at han kun har haft uregelmæssig adgang til sin advokat inden for de seneste syv måneder og ikke har haft nogen adgang inden da;
C.

der henviser til, at Mustafa Hashem al-Darwish, en ung saudiarabisk mand fra Shi'a-mindretallet, den 15. juni 2021 blev henrettet for lovovertrædelser, som rettighedsgrupper siger, at han kan have begået som mindreårig, til trods for at kongeriget for nylig meddelte, at det havde afskaffet dødsstraffen for mindreårige; der henviser til, at han blev udsat for en langvarig periode med varetægtsfængsling, tortur og en klart uretfærdig rettergang; der henviser til, at anklagerne mod al-Darwish ikke præciserer den nøjagtige dato, hvor hans påståede forbrydelser fandt sted, hvilket betyder, at der er en sandsynlighed for, at han var mindreårig på tidspunktet for de påståede forbrydelser, og at hans dom derfor bør revideres i henhold til ny national lovgivning om anvendelse af dødsstraf over for personer under 18 år;
11.

Opfordrer Rådet og medlemsstaterne til hurtigt at udvide listen over personer og enheder, der skal pålægges sanktioner, så den kommer til at omfatte Nicaraguas præsident og vicepræsident og deres inderkreds, samtidig med at der lægges særlig vægt på ikke at skade det nicaraguanske folk; understreger behovet for at opretholde og sikre, at EU's bistand til civilsamfundsorganisationer, menneskerettighedsforkæmpere og befolkningen i Nicaragua bl.a. gennem EU's udviklingsprogrammer og humanitære programmer når ud til de egentlige modtagere og ikke regeringen og myndighederne, med henblik på at afbøde virkningerne af covid-19 og den nuværende statslige undertrykkelse og forhindre, at denne krise bliver til en humanitær krise; minder om, at Nicaragua i lyset af associeringsaftalen mellem EU og Mellemamerika skal respektere og konsolidere retsstatsprincippet, demokratiet og menneskerettighederne, og henviser til dens krav om, at associeringsaftalens demokratiske bestemmelse under de nuværende omstændigheder skal udløses;
5.

fremhæver betydningen af ECI som det eneste deltagelsesværktøj på EU-plan, som har kapacitet til potentielt at udløse lovgivning; opfordrer til at styrke reaktionen på dem gennem vedtagelse af en parlamentarisk beslutning for hvert vellykket ECI; bemærker, at Kommissionen fuldt ud skal overholde sin retlige forpligtelse til at angive en tilstrækkelig begrundelse for, hvorfor den traf foranstaltninger eller ikke traf foranstaltninger med hensyn til et ECI, og mener, at dette skal være mere omfattende for at sikre, at borgerne har et præcist billede af, hvad der bør forventes af deltagelsen i eller lanceringen af et ECI; beklager Kommissionens manglende opfølgning på ECI'er gennem lovgivningsmæssige foranstaltninger; mener, at Europa-Parlamentet i overensstemmelse med artikel 15 i forordning (EU) 2019/788 i tilfælde af, at Kommissionen ikke har offentliggjort sine hensigter eller i en meddelelse har anført, at den ikke agter at træffe foranstaltninger i forbindelse med et ECI, som har opfyldt de proceduremæssige krav og er i overensstemmelse med traktaterne, navnlig Unionens grundlæggende værdier, der er nedfældet i artikel 2 i TEU, kan beslutte at følge op på det europæiske borgerinitiativ med en lovgivningsmæssig initiativbetænkning (INL); opfordrer indtrængende Kommissionen til at forpligte sig til at fremsætte et lovgivningsforslag efter Parlamentets vedtagelse af en sådan INL; foreslår i den forbindelse at ændre den nuværende rammeaftale mellem Parlamentet og Kommissionen; anmoder om, at forordningen om ECI ændres for at tilskynde Kommissionen til at fremsætte et lovgivningsforslag, når det indsendte ECI opfylder de relevante krav;